Брижит Макрон

Брижит Макронбезрамка Макрон во 2024 година Сопруга на Претседателот на Франција
Брижит Мари-Клод Макрон; родено Троњу , претходно Озјeр; (роденa на 13 април 1953 година) е поранешнa францускa учителка, позната по тоа што е сопруга на Емануел Макрон, актуелниот претседател на Франција и ко-принц на Андора.

Брижит Макрон е родена како Брижит Мари-Клод Троњу во Амјен, Франција. Таа е најмладата од шесте деца на Симон ( р. Пујол; 1910–1998) и Жан Троњу (1909–1994), сопственици на пет генерации Чоколатерија Троњу, основана во 1872 година во Амјен. Компанијата, сега позната како Жан Троњу, ја води нејзиниот внук, Жан-Александар Троњу.

Макрон, во тоа време Брижит Озјер, предавала литература на Колеџот Луси-Бергер во Стразбур во 1980-тите. До 1990-тите, таа предавала француски и латински во Лисе Ла Провиданс, Исусовци (језуитско) средно училиште во Амјен. Од 2007 до 2015 година, таа предавала во Лисе Сен Луис де Гонзаг, во 16-тата административна област на Париз, едно од најпрестижните француски приватни училишта. Во таа институција, таа била наставник по француски јазик на Фредерик и Жан Арно, синови на францускиот луксузен тајкун Бернар Арно.

Таа и Емануел Макрон за прв пат се сретнале во училишниот драмски клуб во Лисе Ла Провиданс. Таа била одговорна за театарскиот клуб за после училишни активности во кој тој одел кога имал 15 години заедно со нејзината ќерка Лоренс која била во неговиот клас. Нивната врска привлече контроверзии, бидејќи таа е постара речиси 25 години, а тој бил малолетен; Макрон ја опиша како „љубов често неприфатена, често скриена, погрешно разбрана од многумина пред да се наметне“.

Во 1989 година, Брижит Макрон (тогаш Озјер) неуспешно се кандидирала за место во градскиот совет на Трустершејм. Тоа бил единствениот пат кога таа се кандидирала за функција.

Во 2017 година, Брижит Макрон одигрува активна улога во претседателската кампања на нејзиниот сопруг; висок советник бил цитиран како рекол дека „нејзиното присуство е од суштинско значење за него“. За време на неговата кампања, Емануел Макрон изјавил дека по неговото освојување на француското претседателство, неговата сопруга „ќе ја има улогата што отсекогаш ја имала, нема да биде скриена“.

Тој предложил да се создаде официјална титука „прва дама“ (бидејќи сопружникот на францускиот претседател во моментов нема официјална титула) што доаѓа со свој персонал, канцеларија и лично доделен буџет за нивните активности. По изборот на Макрон за претседател и неговиот претходно отворен став против непотизмот, петицијата против неговиот предлог собрала повеќе од 275.000 потписи, а француската влада објавила дека Брижит Макрон нема да ја носи официјалната титула „прва дама“ и нема да ѝ биде доделен официјален буџет. Во интервју за францускиот магазин Ел, таа изјавила дека наскоро објавената повелба за транспарентност ќе ја разјасни нејзината „улога и придружните ресурси“, вклучувајќи го составот и големината на нејзиниот персонал. Оваа повелба била објавена наредниот петок.
мини|Парот Макрон и двојката Трамп на Г7 во 2019 година
Брижит Макрон била предмет на блескави написи во Дејли Меил, Франкфуртер Алгемајне Цајтунг и Д Обсервер . Нејзиниот стил на облекување на меѓународните собири често бил коментиран. Од своја страна, Фајненшл тајмс го опишува нејзиниот стил како сличен на оној на „девојка од Есекс“. Блиска до семејството на Бернард Арно, таа била бесплатно облекувана од Луј Витон за време на нејзините официјални излегувања, што предизвикало контроверзии.

 Наводи 

Категорија:Луѓе од Амјен
Категорија:Живи луѓе
Категорија:Родени во 1953 година
Категорија:Први дами